古柏行

《唐诗三百首》 · 蘅塘退士 编

作者：杜甫

孔明庙前有老柏，柯如青铜根如石。霜皮溜雨四十围，黛色参天二千尺。君臣已与时际会，树木犹为人爱惜。云来气接巫峡长，月出寒通雪山白。忆昨路绕锦亭东，先主武侯同閟宫。崔嵬枝干郊原古，窈窕丹青户牖空。落落盘踞虽得地，冥冥孤高多烈风。扶持自是神明力，正直原因造化功。大厦如倾要梁栋，万牛回首丘山重。不露文章世已惊，未辞剪伐谁能送。苦心未免容蝼蚁，香叶终经宿鸾凤。志士幽人莫怨嗟，古来材大难为用。

译文：孔明庙前有棵老柏树，枝如青铜根如石。霜皮溜雨四十围，黛色参天二千尺。君臣已与时遇合，树木还被人爱惜。云来气接巫峡长，月出寒通雪山白。回忆昨日绕路到锦亭东，先主武侯同在一庙。崔嵬的枝干在郊原上显得古远，窈窕的丹青户牖空空。落落盘踞虽然得地，冥冥孤高多烈风。扶持自然是神明的力量，正直原来是造化的功劳。大厦将倾需要梁栋，万牛回头因为丘山太重。不露文采世人已惊叹，不辞剪伐谁能送运。苦心未免容纳蝼蚁，香叶终经鸾凤栖息。志士幽人不要怨嗟，古来材大难为用。

赏析：'古来材大难为用'是全诗主旨，以古柏比喻贤才难用，借咏物抒怀，寄托深沉。'霜皮溜雨四十围，黛色参天二千尺'写古柏之高大，气势雄伟。